Apyniński Pōłwysep – pōłwysep we połedniowyj Ojropie, ôbkolōny ôd akwynōw Strzōdziymnygo Morzo: Liguryjskigo a Tyrryńskigo ôd zachodu, Jōńskigo ôd połednio a Adriatyckigo ôd wschodu. Jygo wiyrch je 150 000 km². Rozćōngo sie ze pōłnocy na połednie na dugości 1100 km. Apyniński pōłwysep bezma cołki przinoleży do Italije, wyjōntkōma sōm ynklawy tygo państwa: Watykōn a San Marino. Skiż ksztołtu je mianowany "italskim strzewikym".